สวัสดีครับคุณ คือผมสงสัยว่ายาลดกรดควรกินก่อนอาหาร30นาที ถึง1ชัวโมง หรือหลังอาหาร1-2ชั่วโมงครับ
สวัสดีค่ะ ยาลดกรด เป็นกลุ่มยาที่ช่วยปรับสภาพความเป็นกรดภายในกระเพาะอาหารให้มีความเป็นกลางมากขึ้น จึงใช้ในการรักษาภาวะที่เกี่ยวกับการมีกรดในกระเพาะมากเกินไปเช่น โรคกรดไหลย้อน กรดเกินในกระเพาะอาหาร แผลในกระเพาะอาหาร กระเพาะอาหารอักเสบ เป็นต้นโดยยาลดกรดในที่นี้ น่าจะหมายถึงยาลดการหลั่งกรด ดังนั้นจะต้องกินก่อนมื้ออาหารเพื่อให้ยาออกฤทธิ์ทันมื้ออาหาร เพราะเมื่ออาหารเข้าไปในกระเพาะจะกระตุ้นการหลั่งกรดออกมา จึงควรกินก่อนมื้ออาหารประมาณ 30 นาทีถึง 1 ชั่วโมงค่ะ การใช้ยาควรใช้ภายใต้การดูแลของแพทย์และมีการกลับไปติดตามอาการเป็นระยะว่าต้องปรับยาหรือไม่